echoculture.org | Page 2
Tags: Comete, John Brady, NASA Goddard Space Flight Center Image, Philae, Rosetta, solar system
( OMAJ POU JEAN MARY GABRIEL )
Douvan de pye n lanmò kwaze
Lavi n mezire nan poban
Lanmò boubou n nan gwo kalbas
Lavi n se lanm lanmè
Lavi n se van karèm
Lavi n klopiklopan
Lavi n miwomiba
Lavi n chanje koulè
Lavi n chanje kadè
Nan dlo lavi rivyè lanmò
Lanmò kraze douvan de pye n
Ale w fè dlo je inonde Bisantnè
Ale w koke nan matris ri Chavàn
Nou vini pou n ale
Nou se van fòk n ale
W ale kite lavi dèyè
Ap kriye san bò granchimen
Ou pran sèso nan wòb lanmò
Tout flè ap chache wout fennen
Lanmò nan do l trangle lavi
Anba plan pye n lanmò kwaze
Babay lavi bonjou Bawon
De pye devan yo ba w ochan
Ou Pike pi devan
Ou chanje koulè plezi
Koulè pwezi
Ou pran chaplè w
w ale anpè
Si sa posib
Na wè ankò
HENRI KERVEN LAFORTUNE
Tags: Jean Mary Gabriel